കാറില് കടത്തുകയായിരുന്ന 141 കുപ്പി മാഹി വിദേശമദ്യം പിടികൂടി ഒരാള് അറസ്റ്റില് വടകര: കാറില് കടത്തുകയായിരുന്ന 141 കുപ്പി മാഹി വിദേശമദ്യം വടകര എക്സൈസ് സര്ക്കിള് സംഘം പിടികൂടി. ഇരിങ്ങല് താരേമ്മല് വീട്ടില് ബാബു എന്ന ജംബോ ബാബുവാണ് അറസ്റ്റിലായത്. ഓണം സ്പെഷ്യല് ഡ്രൈവിന്റെ ഭാഗമായി നടത്തിയ വാഹന പരിശോധനയ്ക്കിടെയാണ് കാറില്നിന്ന് മദ്യം പിടിച്ചത്. പ്രിവന്റീവ് ഓഫീസര് പി.കെ ജയപ്രസാദ്, സിഇഒ മാരായ എ.കെ രതീഷ്, സി .എം സുരേഷ് കുമാര്, കെ ഷിരാജ്, കെ.ടി ഷംസുദ്ദീന്, എക്സൈസ് ഡ്രൈവര് രാജന് എന്നിവര് പരിശോധനയില് പങ്കെടുത്തു.